CELEX: 32009R0149
Language: fi
Date: 2009-02-20 00:00:00
Title: Komission asetus (EY) N:o 149/2009, annettu 20 päivänä helmikuuta 2009 , neuvoston asetuksen (EY) N:o 1255/1999 soveltamista koskevista yksityiskohtaisista säännöistä rasvattoman maitojauheen markkinoilla toteutettavien interventiotoimenpiteiden osalta annetun asetuksen (EY) N:o 214/2001 muuttamisesta

21.2.2009   
            
            
               FI
            
            
               Euroopan unionin virallinen lehti
            
            
               L 50/12
            
         
      KOMISSION ASETUS (EY) N:o 149/2009,
   annettu 20 päivänä helmikuuta 2009,
   neuvoston asetuksen (EY) N:o 1255/1999 soveltamista koskevista yksityiskohtaisista säännöistä rasvattoman maitojauheen markkinoilla toteutettavien interventiotoimenpiteiden osalta annetun asetuksen (EY) N:o 214/2001 muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 43 artiklan yhdessä sen 4 artiklan kanssa,
   sekä katsoo seuraavaa:
   
               (1)
            
            
               Asetuksen (EY) N:o 1234/2007 10 artiklan 1 kohdan f alakohdassa säädetään rasvattoman maitojauheen julkisesta interventiosta.
            
         
               (2)
            
            
               Komission asetuksessa (EY) N:o 214/2001 (2) säädetään rasvattoman maitojauheen julkista interventiota koskevista yksityiskohtaisista säännöistä.
            
         
               (3)
            
            
               Uuden järjestelmän ja saadun kokemuksen perusteella rasvattoman maitojauheen markkinoiden interventiota olisi muutettava ja tarvittaessa yksinkertaistettava.
            
         
               (4)
            
            
               Asetuksen (EY) N:o 1234/2007 10 artiklan 1 kohdan f alakohdassa asetetaan uusi vaatimus, jonka mukaan rasvattoman maitojauheen valkuaisainepitoisuuden on oltava 34 painoprosenttia rasvattomasta kuiva-aineesta, ja sen vuoksi tukikelpoisen tuotteen määritelmää olisi muutettava.
            
         
               (5)
            
            
               Asetuksen (EY) N:o 1234/2007 13 artiklan 1 kohdan d alakohdassa rajoitetaan yhdessä 18 artiklan 2 kohdan e alakohdan kanssa rasvattoman maitojauheen julkinen interventio kiinteään hintaan 109 000 tonnin tarjottuun määrään 1 päivän maaliskuuta ja 31 päivän elokuuta välisenä aikana.
            
         
               (6)
            
            
               Kyseisen 109 000 tonnin enimmäismäärän noudattamiseksi on aiheellista säätää harkinta-ajasta, jolloin voidaan ennen tarjouksia koskevan päätöksen tekemistä toteuttaa erityistoimenpiteitä, joita sovelletaan erityisesti käsiteltävinä oleviin tarjouksiin. Kyseisiin toimenpiteisiin voi sisältyä intervention lopettaminen, jakokertoimen soveltaminen ja käsiteltävinä olevien tarjousten hylkääminen. Ne edellyttävät nopeita toimia, ja komission olisi voitava toteuttaa kaikki tarvittavat toimenpiteet viipymättä. Vuoden 2009 huhtikuun vapaapäivistä johtuen olisi poikettava tarjousten jättöpäivää koskevista päivämääristä, jotta varmistetaan, että kiinteään hintaan ostettavaa 109 000 tonnin enimmäismäärää noudatetaan.
            
         
               (7)
            
            
               Vakuuden määrällä olisi varmistettava, että jätettyjä tarjouksia ei peruta, ja sen vuoksi kaikkiin tämän asetuksen mukaisesti jätettyihin tarjouksiin sovelletaan vakuutta, jonka suuruus on 5 euroa 100:aa kilogrammaa kohti.
            
         
               (8)
            
            
               Rasvattoman maitojauheen yksityinen varastointi on lakkautettu neuvoston asetuksella (EY) N:o 1152/2007 (3), ja viittaukset kyseiseen järjestelmään olisi poistettava.
            
         
               (9)
            
            
               Pienten määrien jäämistä varastoihin olisi vältettävä, ja tarjouskilpailun voittajille olisi tarjottava enintään 5 000 kilogramman suuruisia määriä.
            
         
               (10)
            
            
               Sen vuoksi asetusta (EY) N:o 214/2001 olisi muutettava.
            
         
               (11)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetus (EY) N:o 214/2001 seuraavasti:
   
               1)
            
            
               Korvataan 1 artikla seuraavasti:
               ”1 artikla
               Tässä asetuksessa vahvistetaan neuvoston asetuksen (EY) N:o 1234/2007 (4) 10 artiklan 1 kohdan f alakohdassa säädettyjen rasvattoman maitojauheen markkinoiden interventiotoimenpiteiden soveltamista koskevat yksityiskohtaiset säännöt seuraavien osalta:
               
                           a)
                        
                        
                           asetuksen (EY) N:o 1234/2007 13 artiklan 1 kohdan d alakohdassa ja 18 artiklan 1 kohdan c alakohdassa tarkoitettu osto kiinteään hintaan;
                        
                     
                           b)
                        
                        
                           asetuksen (EY) N:o 1234/2007 13 artiklan 3 kohdassa tarkoitettu osto pysyvällä tarjouskilpailulla;
                        
                     
                           c)
                        
                        
                           rasvattoman maitojauheen myynti julkisesta varastosta pysyvällä tarjouskilpailulla.
                        
                     
         
               2)
            
            
               Muutetaan 2 artikla seuraavasti:
               
                           a)
                        
                        
                           Muutetaan 1 kohta seuraavasti:
                           ”1.   Interventioelimet saavat ostaa ainoastaan sellaista rasvatonta maitojauhetta, joka on asetuksen (EY) N:o 1234/2007 10 artiklan 1 kohdan f alakohdan ja tämän artiklan 2–7 kohdan säännösten mukaista ja jota tarjotaan niille interventioon 1 päivän maaliskuuta ja 31 päivän elokuuta välisenä aikana.”
                        
                     
                           b)
                        
                        
                           Korvataan 2 kohta seuraavasti:
                           ”2.   Toimivaltaisten viranomaisten on tarkastettava rasvattoman maitojauheen laatu tämän asetuksen liitteessä I tarkoitetuilla määritysmenetelmillä ja tämän asetuksen liitteessä III tarkoitettujen menettelyjen mukaisesti otettujen näytteiden perusteella. Tarkastuksissa on vahvistettava, että neuvoston direktiivin 2001/114/EY (5) liitteessä I olevan 4 kohdan b alakohdassa tarkoitettuja valkuaisainepitoisuuden mukauttamisessa käytettäviä sallittuja raaka-aineita lukuun ottamatta rasvaton maitojauhe ei sisällä muita tuotteita, etenkään tämän asetuksen liitteessä I määriteltyä kirnupiimää tai heraa.
                           Valkuaisainepitoisuuden mukauttamisen on tarvittaessa tapahduttava nestefaasissa.
                           Jäsenvaltiot saavat komission suostumuksella kuitenkin tiettyjen laatuvaatimusten ja tiettyjen hyväksyttyjen yritysten osalta laatia jäsenvaltioiden valvonnassa toimivan omavalvontajärjestelmän.
                        
                     
         
               3)
            
            
               Korvataan 4 artiklan 1 kohdan toinen alakohta seuraavasti:
               ”Todistuksessa on oltava 2 artiklan 6 kohdan a, b ja c alakohdassa säädetyt merkinnät ja vahvistus siitä, että rasvaton maitojauhe on tuotettu rasvattomasta maidosta yhteisössä hyväksytyssä laitoksessa ja tarvittaessa, että valkuaisainepitoisuuden mukauttaminen on tapahtunut nestefaasissa, asetuksen (EY) N:o 1234/2007 10 artiklan 1 kohdan f alakohdan mukaisesti.”
            
         
               4)
            
            
               Muutetaan 2 jakson otsikko seuraavasti:
            
         
               5)
            
            
               Muutetaan 5 artikla seuraavasti:
               
                           a)
                        
                        
                           Muutetaan 2 kohta seuraavasti:
                           
                                       i)
                                    
                                    
                                       Poistetaan toinen alakohta.
                                    
                                 
                                       ii)
                                    
                                    
                                       Lisätään uusi alakohta seuraavasti:
                                       ”Interventioelimen on katsottava lauantaisin, sunnuntaisin tai yleisinä vapaapäivinä jätetyt hakemukset vastaanotetuiksi niiden jättämispäivää seuraavana työpäivänä.
                                       Interventioelimen on katsottava 6 päivän huhtikuuta ja 13 päivän huhtikuuta 2009 välisenä aikana jätetyt tarjoukset vastaanotetuiksi 14 päivänä huhtikuuta 2009.”
                                    
                                 
                     
                           b)
                        
                        
                           Korvataan 3 kohdan c alakohta seuraavasti:
                           
                                       ”c)
                                    
                                    
                                       esitetään todiste, jonka mukaan myyjä on asettanut siinä jäsenvaltiossa, jossa tarjous on jätetty, viimeistään tarjouksen vastaanottopäivänä vakuuden, joka on 5 euroa 100:aa kilogrammaa kohden.”
                                    
                                 
                     
                           c)
                        
                        
                           Lisätään uusi alakohta seuraavasti:
                           ”5.   Tarjouksia ei voi peruuttaa sen jälkeen, kun interventioelin on ne vastaanottanut.”
                        
                     
         
               6)
            
            
               Korvataan 6 artikla seuraavasti:
               ”6 artikla
               Komission asetuksen (ETY) N:o 2220/85 (6) 20 artiklassa tarkoitetut ensisijaiset vaatimukset ovat tarjousten voimassapitäminen, rasvattoman maitojauheen toimittaminen interventioelimen osoittamaan varastoon tämän asetuksen 7 artiklan 2 kohdassa säädetyssä määräajassa ja tämän asetuksen 2 artiklan vaatimusten noudattaminen.
            
         
               7)
            
            
               Muutetaan 7 artikla seuraavasti:
               
                           a)
                        
                        
                           Korvataan 1 kohta seuraavasti:
                           ”1.   Kun tarjouksen tiedot on tarkistettu, interventioelimen on annettava viiden työpäivän kuluessa myyntitarjouksen vastaanottopäivästä toimitusvahvistus edellyttäen, että komissio ei toteuta 9 a artiklan 3 kohdan mukaisia erityistoimenpiteitä.
                           Toimitusvahvistus on päivättävä ja numeroitava, ja siinä on oltava seuraavat tiedot:
                           
                                       a)
                                    
                                    
                                       toimitettavan rasvattoman maitojauheen määrä;
                                    
                                 
                                       b)
                                    
                                    
                                       viimeinen toimituspäivä;
                                    
                                 
                                       c)
                                    
                                    
                                       varasto, johon rasvaton maitojauhe on toimitettava.
                                    
                                 Toimitusvahvistuksia ei myönnetä määrille, joita ei ole ilmoitettu 9 a artiklan 1 kohdan mukaisesti.”
                        
                     
                           b)
                        
                        
                           Korvataan 3 ja 4 kohta seuraavasti:
                           ”3.   Edellä 5 artiklan 3 kohdan c alakohdassa säädetty vakuus vapautetaan, kun myyjä on toimittanut toimitusvahvistuksessa mainitun määrän siinä vahvistetussa määräajassa ja on todettu, että 2 artiklassa säädettyjä vaatimuksia noudatetaan.
                           Jos rasvaton maitojauhe ei ole 2 artiklassa säädettyjen vaatimusten mukaista, se hylätään ja vakuus pidätetään suhteessa hylättyihin määriin.
                           4.   Interventioelin ottaa rasvattoman maitojauheen haltuunsa päivästä, jona toimitusvahvistuksen kattaman rasvattoman maitojauheen määrä on kokonaisuudessaan viety interventioelimen osoittamaan varastoon, mutta aikaisintaan toimitusvahvistuksen myöntämispäivää seuraavana päivänä.”
                        
                     
         
               8)
            
            
               Poistetaan 8 artiklan 2 kohta.
            
         
               9)
            
            
               Lisätään 2 jaksoon 9 a artikla seuraavasti:
               ”9 a artikla
               1.   Jäsenvaltioiden on ilmoitettava komissiolle viimeistään jokaisen viikon maanantaina kello 14.00 (Brysselin aikaa) rasvattoman maitojauheen määrät, joista on edeltävän viikon aikana tehty myyntitarjous 5 artiklan mukaisesti.
               2.   Jos todetaan, että 5 artiklassa tarkoitetut tarjoukset lähenevät tiettynä vuonna 80 000:ta tonnia, komissio ilmoittaa jäsenvaltioille, mistä päivästä alkaen niiden on ilmoitettava 1 kohdassa tarkoitetut tiedot edellisenä päivänä tarjotuista rasvattoman maitojauheen määristä päivittäin viimeistään kello 14.00 (Brysselin aikaa).
               3.   Komissio päättää asetuksen (EY) N:o 1234/2007 13 artiklan 1 kohdan d alakohdassa tarkoitettujen enimmäismäärien noudattamiseksi ilman mainitun asetuksen 195 artiklan 1 kohdassa tarkoitetun komitean apua
               
                           a)
                        
                        
                           interventio-oston lopettamisesta kiinteään hintaan;
                        
                     
                           b)
                        
                        
                           jos tiettynä päivänä tarjotun koko määrän hyväksyminen johtaisi enimmäismäärän ylittymiseen, yhtenäisestä prosenttimäärästä, jolla kyseisenä päivänä kultakin myyjältä vastaanotettujen tarjousten kokonaismäärää vähennetään;
                        
                     
                           c)
                        
                        
                           tarvittaessa sellaisten tarjousten hylkäämisestä, joille ei ole myönnetty toimitusvahvistusta.
                        
                     Poiketen siitä, mitä tämän asetuksen 5 artiklan 5 kohdassa säädetään, myyjä, jonka tarjouksen vastaanottamista koskee tämän kohdan b alakohdassa tarkoitettu vähennys, voi päättää perua tarjouksensa viiden työpäivän kuluessa vähennysprosentin vahvistamisesta annetun asetuksen julkaisemisesta.”
            
         
               10)
            
            
               Korvataan 11 artikla seuraavasti:
               ”11 artikla
               1.   Interventioelimen on valittava käytettävissä olevista varastoista se, joka sijaitsee lähinnä paikkaa, johon rasvaton maitojauhe on varastoitu.
               Interventioelin voi kuitenkin valita toisen varaston, joka sijaitsee enintään 350 kilometrin etäisyydellä edellyttäen, ettei kyseisen varaston valinta aiheuta varastoinnin lisäkustannuksia.
               Interventioelin voi valita edellä mainittua etäisyyttä kauempana sijaitsevan varaston, jos sen valinta vähentää kustannuksia, kun otetaan huomioon varastoinnista ja kuljetuksesta aiheutuvat kustannukset. Siinä tapauksessa interventioelimen on viipymättä ilmoitettava valintansa komissiolle.
               2.   Jos ostava interventioelin on jossakin muussa jäsenvaltiossa kuin siinä, jonka alueelle tarjottu rasvaton maitojauhe on varastoitu, 1 kohdassa tarkoitettua enimmäisetäisyyttä laskettaessa ei oteta huomioon myyjän varaston ja ostavan interventioelimen jäsenvaltion rajan välistä etäisyyttä.
               3.   Edellä 1 kohdassa tarkoitetun enimmäisetäisyyden ylittävältä osalta interventioelimen kannettaviksi lisäkuljetuskustannuksiksi vahvistetaan 0,05 euroa tonnia ja kilometriä kohden.”
            
         
               11)
            
            
               Korvataan 13 artikla seuraavasti:
               ”13 artikla
               Jos komissio päättää rasvattoman maitojauheen ostojen toteuttamisesta pysyvällä tarjouskilpailulla asetuksen (EY) N:o 1234/2007 13 artiklan 3 kohdan ja mainitun asetuksen 18 artiklan 2 kohdan e alakohdan mukaisesti ja 195 artiklan 2 kohdassa tarkoitettua menettelyä noudattaen, sovelletaan tämän asetuksen 2, 3, 4, 10, 11 ja 12 artiklan säännöksiä, jollei tässä jaksossa toisin säädetä.”
            
         
               12)
            
            
               Korvataan 14 artiklan 2 kohta seuraavasti:
               ”2.   Kunkin yksittäisen tarjouskilpailun tarjousten jättöaika päättyy kunkin kuukauden kolmantena tiistaina kello 11.00 (Brysselin aikaa), lukuun ottamatta elokuun neljättä tiistaita. Jos tiistai on yleinen vapaapäivä, määräaika päättyy sitä edeltävänä työpäivänä kello 11.00 (Brysselin aikaa).”
            
         
               13)
            
            
               Muutetaan 15 artiklan 3 kohta seuraavasti:
               
                           a)
                        
                        
                           Korvataan a alakohta seuraavasti:
                           
                                       ”a)
                                    
                                    
                                       se koskee 14 artiklan 2 kohdassa vahvistetun tarjousten jättämisen määräajan päättymistä edeltävien 31 päivän tai tapauksen mukaan neljän viikon aikana valmistettua rasvatonta maitojauhetta.”
                                    
                                 
                     
                           b)
                        
                        
                           Korvataan d alakohta seuraavasti:
                           
                                       ”d)
                                    
                                    
                                       esitetään todiste, jonka mukaan tarjouksen tekijä on antanut siinä jäsenvaltiossa, jossa tarjous on esitetty, ennen tarjousten jättämiselle asetetun määräajan päättymistä kyseisen tarjouskilpailun osalta tarjouskilpailuvakuuden, joka on 5 euroa 100:aa kilogrammaa kohden.”
                                    
                                 
                     
         
               14)
            
            
               Korvataan 16 artikla seuraavasti:
               ”16 artikla
               Asetuksen (ETY) N:o 2220/85 20 artiklassa tarkoitetut ensisijaiset vaatimukset ovat tarjousten voimassapitäminen, rasvattoman maitojauheen toimittaminen interventioelimen osoittamaan varastoon tämän asetuksen 19 artiklan 3 kohdassa säädetyssä määräajassa ja tämän asetuksen 2 artiklan vaatimusten noudattaminen.”
            
         
               15)
            
            
               Korvataan 17 artiklan 2 kohta seuraavasti:
               ”2.   Komissio vahvistaa kussakin tarjouskilpailussa tehdyt tarjoukset huomioon ottaen enimmäisostohinnan asetuksen (EY) N:o 1234/2007 195 artiklan 2 kohdassa tarkoitettua menettelyä noudattaen.”
            
         
               16)
            
            
               Muutetaan 19 artikla seuraavasti:
               
                           a)
                        
                        
                           Korvataan 2 kohta seuraavasti:
                           ”2.   Interventioelimen on toimitettava viipymättä tarjouskilpailun voittajalle päivätty ja numeroitu toimitusvahvistus, jossa on oltava seuraavat tiedot:
                           
                                       a)
                                    
                                    
                                       toimitettavan rasvattoman maitojauheen määrä;
                                    
                                 
                                       b)
                                    
                                    
                                       rasvattoman maitojauheen viimeinen toimituspäivä;
                                    
                                 
                                       c)
                                    
                                    
                                       varasto, johon rasvaton maitojauhe on toimitettava.
                                    
                                 Toimitusvahvistuksia ei myönnetä määrille, joita ei ole ilmoitettu 17 artiklan 1 kohdan mukaisesti.”
                        
                     
                           b)
                        
                        
                           Korvataan 4 kohta seuraavasti:
                           ”4.   Edellä 15 artiklan 3 kohdan d alakohdassa säädetty vakuus vapautetaan, kun myyjä on toimittanut toimitusvahvistuksessa mainitun määrän siinä vahvistetussa määräajassa ja on todettu, että 2 artiklassa säädettyjä vaatimuksia noudatetaan.
                           Jos rasvaton maitojauhe ei ole 2 artiklassa säädettyjen vaatimusten mukaista, se hylätään ja vakuus pidätetään suhteessa hylättyihin määriin.”
                        
                     
         
               17)
            
            
               Muutetaan 20 artikla seuraavasti:
               
                           a)
                        
                        
                           Korvataan 1 kohta seuraavasti:
                           ”1.   Interventioelin maksaa tarjouskilpailun voittajalle 15 artiklan 2 kohdan c alakohdassa tarkoitetun, tarjouskilpailun voittajan tarjouksessaan ilmoittaman hinnan määräaikana, joka alkaa 120 päivää ja päättyy 140 päivää rasvattoman maitojauheen haltuunoton jälkeen, edellyttäen, että sen todetaan olevan 2 artiklan 1, 2, 3, 5, 6 ja 7 kohdan ja 15 artiklan 3 kohdan a alakohdan säännösten mukaista.”
                        
                     
                           b)
                        
                        
                           Poistetaan 2 kohta.
                        
                     
         
               18)
            
            
               Korvataan 22 artiklan 2 kohta seuraavasti:
               ”2.   Kunkin yksittäisen tarjouskilpailun tarjousten jättöaika päättyy kuukauden kolmantena tiistaina kello 11.00 (Brysselin aikaa). Elokuussa tarjousten jättöaika päättyy kuitenkin neljäntenä tiistaina kello 11.00 (Brysselin aikaa) ja joulukuussa toisena tiistaina kello 11.00 (Brysselin aikaa). Jos tiistai on yleinen vapaapäivä, määräaika päättyy sitä edeltävänä työpäivänä kello 11.00 (Brysselin aikaa).”
            
         
               19)
            
            
               Muutetaan 24 c artikla seuraavasti:
               
                           a)
                        
                        
                           Korvataan 6 kohta seuraavasti:
                           ”6.   Jos kaikkien valittujen tarjousten hyväksymisen jälkeen varastoon jäljelle jäänyt määrä on alle 5 000 kg, interventioelimen on tarjottava jäljelle jäänyttä määrää tarjouskilpailun voittajille siten, että aloitetaan korkeimman tarjouksen tekijästä. Tarjouskilpailun voittajalle on tarjottava mahdollisuutta ostaa jäljelle jäänyt määrä samaan hintaan kuin tämän osalta on hyväksytty.”
                        
                     
                           b)
                        
                        
                           Lisätään kohta seuraavasti:
                           ”7.   Jäsenvaltioiden on ilmoitettava komissiolle viimeistään 24 a artiklan 2 kohdassa tarkoitetun päätöksen julkaisemista seuraavan viikon kolmantena työpäivänä kunkin 24 a artiklan 1 kohdassa tarkoitettua koodinumeroa vastaavan tarjouksentekijän nimi ja osoite.”
                        
                     
         
               20)
            
            
               Lisätään 24 e artiklaan kohta seuraavasti:
               ”3.   Jos tarjouskilpailun voittaja ei ole noudattanut tämän artiklan 2 kohdassa säädettyä vaatimusta, 23 artiklan 3 kohdan c alakohdassa tarkoitettu tarjousvakuus pidätetään ja asianomaisten määrien myynti perutaan, ellei kyseessä ole ylivoimainen este.”
            
         
               21)
            
            
               Poistetaan III luku.
            
         
               22)
            
            
               Poistetaan IV luku.
            
         
               23)
            
            
               Korvataan liite I tämän asetuksen liitteellä.
            
         2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä maaliskuuta 2009.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä helmikuuta 2009.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EUVL L 299, 16.11.2007, s. 1.
   
      (2)  EYVL L 37, 7.2.2001, s. 100.
   
      (3)  EUVL L 258, 4.10.2007, s. 3.
   
      (4)  EUVL L 299, 16.11.2007, s. 1.”
   
      (5)  EYVL L 15, 17.1.2002, s. 19.”
   
      (6)  EYVL L 205, 3.8.1985, s. 5.”
   
      LIITE
      
         
            ”LIITE I
            KOOSTUMUSTA KOSKEVAT VAATIMUKSET, LAATUOMINAISUUDET JA MÄÄRITYSMENETELMÄT
            
                        Muuttujat
                     
                     
                        Pitoisuus ja laatuominaisuudet
                     
                     
                        Vertailumenetelmät
                     
                  
                        Valkuaispitoisuus
                     
                     
                        Vähintään 34,0 % rasvattomasta kuiva-aineesta
                     
                     
                        
                            (1)
                        
                     
                  
                        Rasvapitoisuus
                     
                     
                        Enintään 1,00 %
                     
                     
                        
                            (1)
                        
                     
                  
                        Vesipitoisuus
                     
                     
                        Enintään 3,5 %
                     
                     
                        
                            (1)
                        
                     
                  
                        Titrautuva happoisuus millilitroina kymmennormaalista natriumhydroksidiliuoksesta
                     
                     
                        Enintään 19,5 ml
                     
                     
                        
                            (1)
                        
                     
                  
                        Laktaattipitoisuus
                     
                     
                        Enintään 150 mg/100 g
                     
                     
                        
                            (1)
                        
                     
                  
                        Lisäaineet
                     
                     
                        Ei ole
                     
                     
                        
                            (1)
                        
                     
                  
                        Fosfataasikoe
                     
                     
                        Negatiivinen, toisin sanoen enintään 350 mU fenolia litraa ennastettua maitoa kohden
                     
                     
                        
                            (1)
                        
                     
                  
                        Liukenemattomuusindeksi
                     
                     
                        Enintään 0,5 ml (24 °C)
                     
                     
                        
                            (1)
                        
                     
                  
                        Palaneiden osasten pitoisuus
                     
                     
                        Enintään 15,0 mg, eli vähintään B-levy
                     
                     
                        
                            (1)
                        
                     
                  
                        Mikro-organismien pitoisuus
                     
                     
                        Enintään 40 000/g
                     
                     
                        
                            (1)
                        
                     
                  
                        Koliformitutkimus
                     
                     
                        Negatiivinen 0,1 g:ssa
                     
                     
                        
                            (1)
                        
                     
                  
                        Kirnupiimätutkimus (2)
                        
                     
                     
                        Negatiivinen (3)
                        
                     
                     
                        
                            (1)
                        
                     
                  
                        Heratutkimus (4)
                        
                     
                     
                        Negatiivinen
                     
                     
                        
                            (1)
                        
                     
                  
                        Hapanheratutkimus (4)
                        
                     
                     
                        Negatiivinen
                     
                     
                        Toimivaltaisen viranomaisen hyväksymä menetelmä
                     
                  
                        Maku ja haju
                     
                     
                        Puhtaat
                     
                     
                        
                            (1)
                        
                     
                  
                        Ulkonäkö
                     
                     
                        Valkoinen tai hieman kellertävä väri, ei epäpuhtauksia eikä värjäytyneitä hiukkasia
                     
                     
                        
                            (1)
                        
                     
                  
                        Mikrobien estoaineet
                     
                     
                        Negatiivinen (5)
                        
                     
                     
                        
                            (1)
                        
                     
                  
      
      
         (1)  Sovellettavista vertailumenetelmistä säädetään komission asetuksessa (EY) N:o 273/2008 (EUVL L 88, 29.3.2008, s. 1).
      
         (2)  ’Kirnupiimällä’ tarkoitetaan voin valmistuksen sivutuotetta, joka saadaan kirnuuntumisen tai kerman keskeytyksettömän voiksi tekemisen ja kiinteän rasva-aineen erottelun jälkeen.
      
         (3)  Kirnupiimän puuttuminen varmistetaan joko tuotantolaitoksessa ennalta ilmoittamatta suoritettavalla tarkastuksella vähintään kerran viikossa tai lopputuotteen, jossa on enintään 69,31 mg PEDP:tä 100 g:aa kohden, laboratorioanalyysissä.
      
         (4)  ’Heralla’ tarkoitetaan juuston tai kaseiinin valmistuksen sivutuotetta, joka saadaan happojen, juoksutteen ja/tai kemiallis-fysikaalisten prosessien avulla.
      
         (5)  Rasvattoman maitojauheen valmistuksessa käytettävän raakamaidon on täytettävä asetuksen (EY) N:o 853/2004 liitteessä III olevassa IX jaksossa säädetyt edellytykset.”